Isem-is inuda-d merra timura. YuYal d ayla n talsa. Yid-s, yewwi isem amaziY, s teqvaylit yessa-t di yal tiYmert n umaḍal.
Yecna akeffir-nneY, yessefra aYilif-nneY, yessemYer deg yiseY-nneY, yefka afud i umennuY-nneY, icebbeḥ tajaddit-nneY. Am wakken yessider tinekkit-nneY ara yidir deg wul n tmazYa ur t-ntettu ara. Ad d-yeqqim d yiwet gar tqucac n umezruy amaziY.
Lwennas yedder d ilelli, yugi lqid n udavu amesvaṭli. Aḍar-is inuda akal aqvayli, yezreɛ deg-s asirem n tlelli :
Win i k-yennan sanda tleḥḥuḍ, inas »nekk d amaziY ».
Zik i d-iveggen taqvaylit:
zigh mačči d targit ivan-d yisem-im.
Yemla-yaY-d amek ara nili di lisser: « win i k-yennan d acu i d tafat, inas: d iYallen yedduklen ».
Asirem i t-izedYen, yugar tizzeYzeYt n icinga n tudert:
Xas neqḍen acḥal d itri, igenni ur inegger ara.
Yenjeṛ avrid n tegrawla i tsutwin ara d-yalin:
Ddwa-s ad ncerreg tamurt.
Ur yeǧǧi yiwet, yenna-tent-id merra. Yal tizlitt d tamsirt. Yal asurif yedda, yelḥa-t Yef tutlayt-is. Yedder i weYref-is. Yefka tudert-is d asfel akken ad yefssu ujeǧǧig n tlelli.
15 iseggasen degmi t-cleqfen wid ineqqen asirem, ur d-ivan ara wi yellan deffir tmenYiwt-is. Anda ulac tidett d teYdemt ulac talwit. Wid yenYan Lwennas, ad d-vanen ass-a neY azekka. Ur zmiren ara ad rewlen sdat n umezruy. Annect tevYu tekk-it, ayen zerɛen ad t-megren.
Ulac lettkal Yef udavu azzayri ur ntekkes Yef tidett taduli acku seg-s ar ghur-s. Ulamek ara neccekti i win i aY-yewwten. Ass-mi ara ncerreg tamurt, d aYref aqvayli ara icaxen Yef yiman-is, imir-nni, tidett anda tella ad d-tvan: ma di tmurt ad d-tekfel, ma deg yigenni ad d-teYli.
Aggad i t-yenYan, ur wwiḍen ara iswi-nnsen. Lwennas yekka-d nnig tatut, ur as tezmir ara lmut. Yeswa adrar s idammen-is, xas tafekka-s ddaw tmedlin, ṣṣut-is ad yebbaɛzeq i levda.
Buɛziz u Cebbi
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn